วิธีการหาระดับเสียงต่างๆ ทำความเข้าใจกับโครงสร้าง ตั้งสายแต่ละสาย
วิธีที่ง่ายที่สุดในการตั้งสายอูคูเลเล่ก็คือ ให้จูนสายแต่ละสายให้มีระดับเสียงที่ตรงกับระดับเสียงของเครื่องดนตรีชิ้นอื่น ซึ่งจริงๆ ก็มีหลายตัวเลือกไม่ว่าจะเป็น เปียโน ออนไลน์จูนเนอร์ อิเล็กทรอนิกส์จูนเนอร์ หรือไม่ก็ไปป์จูนเนอร์ (เทียบเสียงด้วยการเป่าลมที่หลอดเสียงของจูนเนอร์) โดยคุณอาจจะจูนแค่สายเดียว (แล้วจูนสายที่เหลือด้วยการเทียบเอาจากสายนั้น) หรือไม่ก็จูนทุกสายด้วยการใช้เครื่องดนตรีอื่นๆ หรือเครื่องจูนเสียงก็ได้ ให้คุณกดปุ่มคีย์บนคีย์บอร์ดแล้วดีดสายอูคูเลเล่ที่ตรงกับปุ่มคีย์นั้น และหมุนลูกบิดปรับเสียงไปจนกว่าระดับเสียงของสายนั้นจะตรงกับคีย์ที่กดกับคีย์บอร์ด คุณสามารถใช้ไปป์จูนเนอร์ที่เป็นแบบ chromatic (สามารถจับเสียงได้ทุกโน้ต) หรือว่าจะใช้ไปป์จูนเนอร์ที่ทำมาเพื่อตั้งสายอูคูเลเล่โดยเฉพาะเลยก็ได้ ซึ่งวิธีการใช้จูนเนอร์ชนิดนี้ก็คือ ให้เป่าลมไปที่หลอดเสียงบนตัวจูนเนอร์ที่เป็นโน้ตตัวเดียวกับสายอูคูเลเล่ที่จะจูน จากนั้นก็ดีดสายนั้น แล้วหมุนลูกบิดเพื่อปรับเสียงจนกว่าเสียงของสายนั้นจะตรงกับหลอดเสียงที่คุณเป่าไป หากคุณมีส้อมเสียงครบสำหรับสายแต่ละสาย ให้คุณเคาะส้อมแต่ละอันแล้วฟังเสียงที่ออกมา จากนั้นก็จูนสายให้มีระดับเสียงที่ตรงกับระดับเสียงของส้อมเสียงนั้น แต่ถ้าหากคุณมีส้อมเสียงแค่เพียงอันเดียว ให้คุณใช้ส้อมเสียงนั้นจูนสายไปก่อน 1 สาย จากนั้นก็ค่อยจูนสายที่เหลือด้วยการเทียบจากสายนั้นก็ได้ อิเล็กทรอนิกส์จูนเนอร์นั้นมี 2 ประเภท แบบแรกจะเป็นจูนเนอร์ที่เล่นเสียงที่คุณจะตั้งสายออกมาเพื่อให้คุณได้เทียบเสียง ส่วนอีกแบบจะเป็นจูนเนอร์ที่วิเคราะห์เสียงจากสายที่คุณดีด และจะบอกให้คุณรู้ว่าสายนั้นติดชาร์ป (เสียงสูงไป) หรือว่าติดแฟรต (เสียงต่ำไป) หรือเปล่า ซึ่งวิธีนี้น่าจะเป็นวิธีตั้งสายที่ง่ายที่สุดสำหรับมือใหม่ เพราะว่าคนที่เพิ่งเริ่มเล่นบางคนอาจจะยังไม่สามารถแยกความแตกต่างระหว่างระดับเสียงต่างๆ ได้ อูคูเลเล่แบบที่คนส่วนใหญ่ใช้กันนั้นจะเป็นแบบโซปราโนและเทเนอร์ที่มี 4 สาย และตั้งสายแต่ละสายเรียงเป็นโน้ต GCEA ซึ่งโน้ต G จะมีเสียงต่ำกว่า C กลาง (G ต่ำ) และถัดมาก็จะเป็นโน้ต C กลาง แล้วก็ E ถัดจากนั้นก็ A โดยเราสามารถขึงและหย่อนสายแต่ละสายได้ด้วยการหมุนลูกบิดที่อยู่ขึ้นไปทางด้านบนของเฟรตบอร์ด การที่คุณจะรู้ได้ว่าลูกบิดตัวไหนคู่กับสายไหนนั้น คุณจะต้องถือตัวอูคูเลเล่ให้เฟรตบอร์ดชี้ขึ้นด้านบน จากนั้นก็ให้ดูที่ลูกบิดตัวล่างฝั่งซ้ายมือ ลูกบิดตัวนั้นคือลูกบิดที่ไว้จูนสาย G ส่วนลูกบิดที่อยู่ด้านบนก็จะไว้จูนสาย C และต่อมาลูกบิดตัวบนทางฝั่งขวา ก็คือลูกบิดที่ไว้จูนสาย E ส่วนลูกบิดตัวล่างก็จะไว้จูนสาย A นั่นเอง  ลูกบิด คือ สิ่งที่ไว้ใช้หมุนเพื่อปรับระดับเสียงของสายแต่ละสาย ซึ่งจะหมุนไปทิศทางไหนนั้นก็ขึ้นอยู่กับเครื่องดนตรีเครื่องนั้นๆ ด้วย ฉะนั้น คุณต้องลองเอง แต่ก็จำไว้อย่างหนึ่งว่า ลูกบิดที่อยู่ฝั่งเดียวกันนั้นจะหมุนไปในทิศทางเดียวกันเสมอ หมุนสายให้ตึงขึ้นเพื่อเพิ่มระดับเสียง และผ่อนสายเพื่อลดระดับเสียง อย่าขึงสายให้ตึงจนเกินไป เพราะนั่นอาจจะทำให้อูคูเลเล่ของคุณเสียหาย และสายที่ขึงอยู่ก็อาจจะขาดได้ด้วย ถ้าคุณเล่นอูคูเลเล่มือขวา การเรียงลำดับของแต่ละสายนั้นจะเรียงจากสายที่อยู่ไกลจากตัวคุณมากที่สุดไล่มาจนถึงสายที่อยู่ใกล้ตัวคุณที่สุด ซึ่งสาย A นั้นเรียกว่าสาย 1 ถัดมาสาย E เรียกว่าสาย 2 จากนั้นสาย C ก็เรียกว่าสาย 3 และสาย G ก็คือสาย 4 นั่นเอง เราจะเริ่มนับเฟรตตั้งแต่เฟรตที่อยู่ถัดจากลูกบิด ไล่ไปจนถึงตัวซาวด์บอร์ดของตัวอูคูเลเล่ ซึ่งเฟรตที่อยู่ใกล้กับแผงลูกบิดมากที่สุดจะเรียกว่าเฟรต 1 และการที่เรากดสายลงไปบนเฟรตใดเฟรตหนึ่งพร้อมดีดสายนั้น ก็คือการที่เราเพิ่มระดับเสียงของสายนั้นขึ้นไปนั่นเอง ปรับสาย G (สายที่อยู่ใกล้กับตัวคุณมากที่สุด) ไปเรื่อยๆ จนกว่าเสียงจะตรง ให้กดนิ้วไปที่เฟรต 2 (ช่องที่สองจากหัวอูคูเลเล่) บนสาย G ที่คุณได้ตั้งเสียงไว้ก่อนหน้านี้แล้ว ซึ่งโน้ตตัวที่คุณกดนี้แหละ คือโน้ต A และก็จะมีระดับเสียงเดียวกับสายที่อยู่ไกลจากตัวคุณมากที่สุด (สาย A) ให้คุณจูนสาย A ให้ตรงกับเสียงของโน้ตที่คุณเล่นบนสาย G ตามข้อที่แล้ว ให้กดนิ้วไปที่เฟรต 3 สาย E ซึ่งโน้ตตัวนี้จะเป็นโน้ต G และก็จะมีระดับเสียงเดียวกับสาย G ด้วย ฉะนั้น หากเสียงที่ออกมาไม่ตรงกัน แสดงว่าสาย E  ของคุณอาจจะเพี้ยนก็ได้ ให้คุณจูนสาย E ต่อไปจนกว่าจะได้เสียงที่ตรงกับสาย G ให้กดนิ้วที่เฟรต 4 สาย C ซึ่งโน้ตที่ได้ก็จะเป็นโน้ต E จูนสาย C ต่อจนกว่าเสียงจะตรงกับสาย E
ใช้เครื่องดนตรีชนิดอื่นมาตั้งสายอูคูเลเล่. จูนสายด้วยการใช้เปียโนหรือคีย์บอร์ด. จูนเสียงด้วยการใช้ไปป์จูนเนอร์ (pitch pipe). จูนด้วยส้อมเสียง. ใช้อิเล็กทรอนิกส์จูนเนอร์. จำระดับเสียงของแต่ละสายให้ได้. ดูที่ตำแหน่งของลูกบิดตั้งสายแต่ละตัว. ดูที่ตำแหน่งของสายแต่ละสาย. ดูที่เฟรตต่างๆ . ตั้งสาย G. เล่นโน้ต A. ตั้งสาย A. เล่นโน้ต G บนสาย E. ตั้งสาย E. เล่นโน้ต E บนสาย C. จูนสาย C.
https://www.wikihow.com/Tune-a-Ukulele https://www.wikihow.com/Tune-a-Ukulele https://www.wikihow.com/Tune-a-Ukulele
Finding Your Pitches Learning the Layout Tuning the Strings